O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (“O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” O‘zbekiston Respublikasining 2015-yil

“O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” O‘zbekiston Respublikasining 2015-yil 29-dekabrdagi O‘RQ-396-son Qonuniga muvofiq, valyuta birjasi faoliyatini amalga oshirish tartibini takomillashtirish, shuningdek tadbirkorlik subyektlariga davlat xizmatlari ko‘rsatish tartibini soddalashtirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga* muvofiq ayrim qarorlariga o‘zgartirish va qo‘shimchalar kiritilsin.
 2. Belgilab qo‘yilsinki, valyuta birjasi faoliyatini amalga oshirish huquqiga litsenziya berilganligi uchun eng kam oylik ish haqining to‘rt baravari miqdorida davlat boji undiriladi.
 3. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R. S. Azimov zimmasiga yuklansin.